Stedet utviklet seg med vekst til 1940, da ble stedet sammen med Åndalsnes brukt som landgangshavn for britiske styrker som deltok i felttoget i Norge etter det tyske angrepet på Norge. Tyske fly bombet britiske skip på fjorden og selve stedet, og store deler av bebyggelsen brant ned. Etter krigen ble ikke stedet helt bygd opp igjen, og fikk aldri den betydning det hadde tidligere. Selv om større boligfelt kom i 1970, 1980 og 1990-årene, har utviklingen vært negativ med nedleggelse av skole, butikk og postkontor.